ai4bharat/Pralekha huggingface dataset:
প্রধানমন্ত্রীরদপ্তর
অরুণাচল প্রদেশের মুক্ত বিধানসভা কেন্দ্রের মাগো গ্রামে সীমান্তবর্তী এলাকায় উন্নয়নকে স্বাগত প্রধানমন্ত্রীর
নয়াদিল্লি, ৫ এপ্রিল, ২০২৩
প্রধানমন্ত্রী শ্রী নরেন্দ্র মোদী অরুণাচল প্রদেশের মুক্ত বিধানসভা কেন্দ্রের মাগো গ্রামে সীমান্তবর্তী এলাকায় উন্নয়নকে স্বাগত জানিয়েছেন। তিনি বলেন, এরফলে সীমান্তবর্তী গ্রামগুলির জীবন যাপনে সশক্তিকরণ ঘটবে।
অরুণাচল প্রদেশের মুখ্যমন্ত্রী শ্রী পেমা খান্ডুর এক ট্যুইটের জবাবে প্রধানমন্ত্রী তাঁর ট্যুইটে বলেন;
“সীমান্তবর্তী এলাকায় এক বিশেষ উন্নয়নকে স্বাগত জানাই। এগুলি সীমান্তবর্তী গ্রামগুলিতে বসবাসকারী মানুষের সশক্তিকরণে সাহায্য করবে।”
PG/PM/NS
(
পরিবেশওঅরণ্যমন্ত্রক
নতুন দিল্লিতে কম্পট্রোলার ও অডিটর জেনারেলের কার্যালয় চত্বরে অভিনব শহরাঞ্চলীয় অরণ্যের উদ্বোধন করলেন শ্রী প্রকাশ জাভড়েকর
নয়াদিল্লি, ২ জুলাই, ২০২০
বেশ কয়েক বছর ধরে দিল্লির বায়ুর গুণমান সূচক ক্রমাগত উদ্বেগের কারণ হয়ে উঠছে। এমনকি, বায়ুর গুণমান সূচকের বিভিন্ন ধাপ অতিক্রম করে যাওয়ায় জাতীয় রাজধানী অঞ্চলের দূষণ মাত্রা সীমা ছাড়িয়েছে। এই প্রেক্ষিতে সামাজিক কর্তব্যবোধের বিষয়টিকে বিবেচনায় রেখে নয়াদিল্লির বাহাদুর শাহ জাফর মার্গে অবস্থিত কম্পট্রোলার ও অডিটর জেনারেলের কার্যালয় চত্বরে শহরাঞ্চলীয় অরণ্য গড়ে তোলার উদ্যোগ নেওয়া হয়। কার্যালয় চত্বরের সীমিত এলাকার বিষয়টিকে বিবেচনায় রেখে বনসৃজনের ক্ষেত্রে স্থানীয় বিষয়গুলিকে গুরুত্ব দেওয়া হয়েছে। এই কারণেই সংশ্লিষ্ট এলাকায় বেড়ে ওঠা বিভিন্ন গাছপালাকে বিবেচনায় রেখে ওই একই ধরনের চারাগাছ কার্যালয় চত্বরে বনসৃজনের জন্য রোপণ করা হয়েছে।
কেন্দ্রীয় পরিবেশ মন্ত্রী শ্রী প্রকাশ জাভড়েকর কম্পট্রোলার ও অডিটর জেনারেলের কার্যালয় চত্বরে অভিনব এই অরণ্য বনানীর উদ্বোধন করে বলেন, এক বছর বা তার বেশি কিছু সময়ের মধ্যেই এই বৃক্ষশোভিত এলাকাটি গভীর বনানীতে পরিণত হবে। ইতিমধ্যেই বনসৃজনের কাজে ৫৯টি দেশীয় প্রজাতির ১২ হাজার চারাগাছ রোপণ করা হয়েছে। শহরাঞ্চলীয় অরণ্যের গুরুত্বের কথা উল্লেখ করে শ্রী জাভড়েকর বলেন, এ ধরনের বৃক্ষসম্পৃক্ত এলাকাগুলি শহরের ফুসফুস হিসেবে পরিচিত হয়। এমনকি, শহরের মধ্যে অরণ্যশোভিত বনানী অক্সিজেনের ব্যাঙ্ক হিসেবে এবং কার্বন নিঃসরণের সঞ্চয় কেন্দ্র হিসেবে কাজ করে। উল্লেখ করা যেতে পারে, কম্পট্রোলার ও অডিটর জেনারেলের কার্যালয় চত্বরে গড়ে তোলা এই বনসৃজনের কাজে মিয়াওয়াকি পদ্ধতি প্রয়োগ করা হয়েছে। এ ধরনের পদ্ধতিতে বনসৃজনের ফলে সংশ্লিষ্ট এলাকার তাপমাত্রা ১৪ ডিগ্রি পর্যন্ত হ্রাস পায় এবং আপেক্ষিক আর্দ্রতা ৪০ শতাংশের মতো বৃদ্ধি পায়। কম্পট্রোলার ও অডিটর জেনারেলের কার্যালয় চত্বরে এক একরের একটু বেশি এলাকা জুড়ে নিবিড় এই বনানী গড়ে তোলা হয়েছে। বনসৃজনের কাজে বিভিন্ন ধরনের দেশীয় চারাগাছ রোপণ করা হয়েছে। এগুলি বড় হয়ে উঠলেই ওই এলাকাটি নিবিড় অরণের আকার ধারণ করবে। পক্ষান্তরে, এ ধরনের বনানী শহরে বিভিন্ন পাখি, মৌমাছি, প্রজাপতি সহ গুল্মজাতীয় উদ্ভিদের উপযুক্ত বাসস্থান বা আশ্রয়স্থল হয়ে উঠবে।
উল্লেখ করা প্রয়োজন, এবারের বিশ্ব পরিবেশ দিবসে কেন্দ্রীয় সরকার আগামী পাঁচ বছরে বিভিন্ন দপ্তর, পুর সংস্থা, অসরকারি সংগঠন, কর্পোরেট প্রতিষ্ঠান ও স্থানীয় মানুষকে নিয়ে শহরাঞ্চলে ২০০টি অরণ্য এলাকা গড়ে তোলার জন্য ‘নগর বন’ কর্মসূচির কথা ঘোষণা করে। দিল্লির বাহাদুর শাহ জাফর মার্গে এ ধরনের শহরাঞ্চলীয় বনানী দিল্লির বাস্তুতন্ত্রে ক্ষুদ্র হলেও গুরুত্বপূর্ণ অবদান রাখবে বলে মনে করা হচ্ছে।
(CG/BD/DM
পরিবেশওঅরণ্যমন্ত্রক
আসুন সকলের জন্য বিশুদ্ধ বায়ুর জন্য এক অংশগ্রহণমূলক এক লক্ষ্য স্থির করি : কেন্দ্রীয় মন্ত্রী শ্রী ভূপেন্দ্র যাদব
নতুন দিল্লি, ২১ মে, ২০২২
আসুন সকলের জন্য বিশুদ্ধ বায়ুর জন্য অংশগ্রহণমূলক এক লক্ষ্য স্থির করি। দেশে শহরগুলিতে বায়ুর গুণমান বাড়াতে যে প্রয়াস গ্রহণ করা হয়েছে, তাতে ইতিবাচক অগ্রগতি লক্ষ্য করা যাচ্ছে। তাই আমরা যদি প্রত্যাশা পূরণ করতে চাই, তাহলে সকলের সক্রিয় অংশগ্রহণ অত্যন্ত জরুরী। কেন্দ্রীয় পরিবেশ, বন ও জলবায়ু মন্ত্রী শ্রী ভূপেন্দ্র যাদব আজ চেন্নাইয়ে জাতীয় বিশুদ্ধ বায়ু কর্মসূচি সম্পর্কিত একটি সচেতনতামূলক কর্মশিবিরের সূচনা করে একথা বলেন।
তিনি চেন্নাই, মাদুরাই ও ত্রিচূড়ের কথা উল্লেখ করে বলেন, এই শহরগুলিতে ৩০ লক্ষের বেশি মানুষ বসবাস করেন। তা সত্বেও এখানে বায়ুর গুণমান জাতীয় মানক অনুযায়ী নিয়ন্ত্রণের মধ্যেই রয়েছে। বায়ুর গুণমান বজায় রাখতে তিনি তামিলনাড়ু দূষণ নিয়ন্ত্রণ পর্ষদের ভূমিকার প্রশংসা করেন। বায়ুর গুণমান বজায় রাখতে যে কর্মসূচি গ্রহণ করা হয়েছে, সেই অনুযায়ী পর্ষদের আধিকারিকরা প্রত্যেক বুধবার অফিসের আসার সময় জীবাশ্ম জ্বালানী বহির্ভূত পরিবহণ ব্যবস্থার সুবিধা গ্রহণ করেন। তিনি জানান, আরও একটি গুরুত্বপূর্ণ পদক্ষেপ হিসেবে ভারত বিএস-৬ মান গ্রহণ করেছে এবং সেই অনুযায়ী যানবাহনগুলিতে বায়ু দূষণ প্রতিরোধে সর্বাধুনিক প্রযুক্তি ব্যবহার করা হচ্ছে। জাতীয় বিশুদ্ধ বায়ু কর্মসূচিতে ১৩২টি শহরকে চিহ্নিত করা হয়েছে। এই শহরগুলিতে বায়ুর গুণমান বাড়াতে একাধিক পদক্ষেপ নেওয়া হয়েছে। সকলের জন্য বিশুদ্ধ বায়ুর সংস্থান সুনিশ্চিত করতে প্রধানমন্ত্রীর অঙ্গীকারের কথা স্মরণ করে শ্রী যাদব বলেন, দেশের ১০০টি শহরে বায়ুর গুণমান বাড়াতে সর্বাত্মক প্রয়াস নেওয়া হয়েছে।
শ্রী যাদব যুবসমাজকে পরিবেশ-বান্ধব জীবনশৈলী, যথাযথ আচার-আচরণ ও মানসিকতা গ্রহণ করে সামাজিক পরিবর্তন নিয়ে আসতে বায়ুর গুণমান বাড়ানোর প্রয়াসে গুরুত্বপূর্ণ ভূমিকা পালনের আহ্বান জানান। সংশ্লিষ্ট সকল পক্ষের সমন্বয়, সহযোগিতা ও অংশগ্রহণের মাধ্যমে বায়ু দূষণ সংক্রান্ত সমস্যা দূরীকরণে জাতীয় স্তরের কর্মসূচির যাবতীয় উদ্দেশ্য পূরণ করা সম্ভব হবে বলেও শ্রী যাদব অভিমত প্রকাশ করেন।
CG/BD/AS/
(Visitor Counter : 156
প্রতিরক্ষামন্ত্রক
২০২২ সালে নৌবাহিনীর কম্যান্ডারদের প্রথম সম্মেলন
নয়াদিল্লী, ২৪ এপ্রিল, ২০২২
নৌবাহিনীর কম্যান্ডারদের ২০২২ সালের প্রথম সম্মেলন ২৫ থেকে ২৮এ এপ্রিল অনুষ্ঠিত হবে। সম্মেলনে নৌবাহিনীর কম্যান্ডাররা সামুদ্রিক নিরাপত্তার বিভিন্ন গুরুত্বপূর্ণ বিষয় নিয়ে আলোচনা করবেন। আলোচনায় সরকারি প্রতিষ্ঠানের আধিকারিকরা উপস্থিত থাকবেন।
সম্মেলনে প্রতিরক্ষা মন্ত্রী শ্রী রাজনাথ সিং এবং বিদেশমন্ত্রী শ্রী এস জয়শঙ্কর ভাষণ দেবেন এবং নৌবাহিনীর কম্যান্ডারদের সঙ্গে মতবিনিময় করবেন। সেনাবাহিনী ও বিমান বাহিনীর প্রধানরাও সম্মেলনে মতবিনিময় করবেন। তিন বাহিনীর বিভিন্ন ক্ষেত্রে একযোগে কাজ করা এবং বিভিন্ন কর্মসূচি রূপায়ণে পরস্পরকে সাহায্য করা নিয়ে সম্মেলনে আলোচনা হবে।
নৌবাহিনীর প্রধান, বাহিনীর বিভিন্ন পরিচালনগত বিষয়বস্তু নিয়ে আলোচনার পাশাপাশি পণ্য পরিবহণ, মানব সম্পদের যথাযথ ব্যবহার, প্রশিক্ষণ ও প্রশাসনিক কাজকর্ম নিয়ে বাহিনীর কম্যান্ডারদের সঙ্গে মতবিনিময় করবেন। সম্মেলনে রাশিয়া ও ইউক্রেনের মধ্যে সংঘাতময় পরিস্থিতিতে ভূ-কৌশলগত বিভিন্ন বিষয় নিয়ে আলোচনা করা হবে। ভারতীয় নৌবাহিনী যেকোন পরিস্থিতির মোকাবিলা করতে দ্রুত উদ্যোগ নিতে পারে, সে বিষয়ে প্রয়োজনীয় পরিকল্পনা করা হয়েছে। দেশের সামুদ্রিক বাণিজ্য স্বার্থ বৃদ্ধির সঙ্গে সঙ্গে নানা বিষয়ে ভারতীয় নৌবাহিনী তার তৎপরতা বৃদ্ধি করছে। প্রতিবেশী দেশ ও ভারত মহাসাগরীয় অঞ্চলে এই বাহিনীকে নির্ভরযোগ্য কৌশলগত অংশীদার হিসেবে বিবেচনা করা হয়। সংশ্লিষ্ট অঞ্চলে সকলের নিরাপত্তা ও উন্নয়নের লক্ষ্যে প্রধানমন্ত্রীর সাগর কর্মসূচি অনুযায়ী ২০২০-২১ অর্থবর্ষে নৌবাহিনীর যুদ্ধ জাহাজগুলি কোভিড সংক্রান্ত বিভিন্ন ক্ষেত্রে তার উল্লেখযোগ্য সাফল্য দেখিয়েছে।
CG/CB/NS
(Visitor Counter : 147
স্বাস্থ্যওপরিবারকল্যাণমন্ত্রক
কোভিড ত্রাণ সহায়তার সর্বশেষ তথ্য
নতুন দিল্লি, ১৮ মে, ২০২১
দেশে কোভিড-১৯ –এর বিরুদ্ধে লড়াই জোরদার করে তুলতে ভারত সরকার গত ২৭ এপ্রিল বিভিন্ন দেশ ও সংস্থার কাছ থেকে আন্তর্জাতিক সহায্য এবং কোভিড ত্রাণ হিসেবে চিকিৎসা সরঞ্জাম ও সহায়তা পাচ্ছে। এরই অঙ্গ হিসেবে ১৭ মে পর্যন্ত ভারত সরকার ১১ হাজার ৩২৫টি অক্সিজেন কনসেনট্রেটর, ১৫ হাজার ৮০১টি অক্সিজেন সিলিন্ডার, ১৯টি অক্সিজেন জেনারেশন প্ল্যান্ট, ৮ হাজার ৫২৬টি ভেন্টিলেটর/বাই প্যাপ, ৬.১ লক্ষ রেমডেসিভির ভয়েল পেয়েছে। এই সরঞ্জামগুলি সড়ক ও আকাশ পথে সুনির্দিষ্ট গন্তব্য স্থলে পৌঁছেও দিয়েছে। অস্ট্রেলিয়া, আমেরিকা, ভারত-স্যুইস চেম্বার অফ কমার্স থেকে একাধিক ত্রাণ সামগ্রী দেশ এসে পৌঁছেছে।
কেন্দ্রীয় স্বাস্থ্য মন্ত্রক প্রতিনিয়ত এই বিষয়ের ওপর নজর রাখছে। ভারতে এসে পৌঁছনো এই চিকিৎসা সরঞ্জামগুলি দ্রুততার সঙ্গে সংশ্লিষ্ট রাজ্য ও কেন্দ্রশাসিত অঞ্চলে সরবরাহ করা হয়েছে। এমনকি কোভিড অনুদান, সাহায্য এবং ত্রাণ হিসেবে বিদেশ থেকে পাওয়া চিকিৎসা সরঞ্জাম যাতে রাজ্য ও কেন্দ্রশাসিত অঞ্চলে সঠিকভাবে পৌঁছে দেওয়া যায় তার জন্য কেন্দ্রীয় স্বাস্থ্য মন্ত্রক একটি সমন্বয়কারী গোষ্ঠী গঠন করেছে। গত ২৬ এপ্রিল থেকে এই গোষ্ঠীর কাজ শুরু হয়েছে। গত দোসরা মে থেকে স্বাস্থ্য মন্ত্রক একটি স্ট্যান্ডার্ড অপারেটিং প্রসিডিওরও তৈরিও প্রয়োগ করেছে।
CG/SS/SKD/
(Visitor Counter : 122
শ্রমওকর্মসংস্থানমন্ত্রক
ইএসআইসি হাসপাতালগুলিতে কোভিড – ১৯ ব্যবস্থাপনা সংক্রান্ত ড্যাশবোর্ড
নতুন দিল্লি, ২৯শে এপ্রিল, ২০২১
শ্রম ও কর্মসংস্থান মন্ত্রকের অধীনস্থ ইএসআইসি, সামাজিক দায়িত্ব পূরণে একটি গুরুত্বপূর্ণ পদক্ষেপ নিয়েছে। বর্তমান মহামারির সময়ে কোভিড সংক্রমিতদের জন্য় হাসপাতালে শয্যার প্রয়োজন। ইএসআই স্বাস্থ্য পরিষেবা মূলত এর সুবিধাভোগীদের জন্য বরাদ্দ রয়েছে। তবে, বর্তমান পরিস্থিতিতে দেশের কিছু কিছু ইএসআই হাসপাতাল কোভিড রোগীদের চিকিৎসা করছে। সংস্থার সাহসী চিকিৎসক ও স্বাস্থ্যকর্মীরা মানুষের প্রাণ বাঁচানোর জন্য কোভিড রোগীদের চিকিৎসা শুরু করেছেন।
কোভিড রোগীদের সংখ্যা বৃদ্ধি পাওয়ায়, চাহিদার সঙ্গে বর্তমান পরিকাঠামোয় যে পার্থক্য দেখা যাচ্ছে, সেই সমস্যার নিরসনে ইএসআইসি নতুন উদ্যোগ গ্রহণ করেছে। সংস্থার তথ্য সংযোগ প্রযুক্তির কর্মীরা দ্রুত একটি ড্যাশবোর্ড তৈরি করেছেন, যেখানে ইএসআইসি –র হাসপাতালগুলিতে কোভিড চিকিৎসার সুবিধা সংক্রান্ত তথ্য পাওয়া যাবে। কোনো সংক্রমিত সুস্থ হলে তিনি যখন হাসপাতাল থেকে বাড়ি যান, তখন যে বেডে তিনি ছিলেন, সেই বেডটি ফাঁকা হওয়ার তথ্য সঙ্গে সঙ্গে জানা যেত না। নতুন ব্যবস্থায় তাৎক্ষণিকভাবে সেই তথ্য পাওয়ার ফলে সংক্রমিতদের চিকিৎসা পেতে সুবিধা হবে। ইএসআইসি হাসপাতালের কোভিড সুবিধাযুক্ত ব্যবস্থাপনা দেখতে চাইলে এই লিঙ্কে ক্লিক করুন -https://www.esic.in/Dashboard/CovidDashBoard.aspx
SDG/CB/SFS
(Visitor Counter : 138
স্বরাষ্ট্র মন্ত্রক
কোভিড-১৯ এর মোকাবিলায় কৃষি সরঞ্জাম, সেগুলির নানা অংশ ও মেরামতির দোকান, চা শিল্প, ট্রাক সারাই-এর দোকানগুলিকে ছাড় দিতে স্বরাষ্ট্র মন্ত্রকের নির্দেশিকায় সংযোজন
নতুনদিল্লি, ৩ মার্চ ,২০২০
দেশজুড়ে কোভিড-১৯ এর মোকাবিলায় প্রতিরোধমূলক নিয়ন্ত্রণব্যবস্থার বিষয়েস্বরাষ্ট্র মন্ত্রক একটি সংযোজিত নির্দেশিকা সমস্ত মন্ত্রক/দপ্তরগুলিকে পাঠিয়েছে।
https://pib.gov.in/PressReleseDetail.aspx?PRID=1607997
অতিরিক্ত এই সংযোজনে কৃষি সরঞ্জাম, সেগুলির নানা অংশ ও মেরামতির দোকান, মহা সড়কে ট্রাক সারাই-এর দোকান, জ্বালানীর পাম্পকে প্রতিরোধমূলক নিয়ন্ত্রণ ব্যবস্থার থেকে ছাড় দেওয়া হয়েছে। এছাড়া চা শিল্পে সর্বোচ্চ ৫০% শ্রমিককে এই ছাড়ের আওতায় আনা হয়েছে।
সংযোজিত নির্দেশিকাটি পড়তে নীচের লিঙ্কে ক্লিক করুনঃ-
https://static.pib.gov.in/WriteReadData/userfiles/4th%20Addendum%20Dated%203.4.2020%20to%20the%20Lockdown%20measures.pdf
CG/CB
(Visitor Counter : 138
প্রধানমন্ত্রীরদপ্তর
কুল্লুতে দশেরা উৎসবে অংশগ্রহণ প্রধানমন্ত্রীর
নয়াদিল্লি, ০৫ অক্টোবর, ২০২২
প্রধানমন্ত্রী শ্রী নরেন্দ্র মোদী হিমাচল প্রদেশের কুল্লুতে ভালপুর মাঠে আয়োজিত কুল্লু দশেরা উৎসবে যোগ দিয়েছেন।
প্রধানমন্ত্রীকে উৎসব ময়দানে স্বাগত জানিয়ে সম্মান জ্ঞাপন করা হয়। রথযাত্রায় ভগবান রঘুনাথজীর আবির্ভাবের পর এটি সম্পন্ন করা হয়। প্রধানমন্ত্রীকে স্বাগত জানাতে বিপুল সংখ্যক জনসমাগম হয়। প্রধানমন্ত্রী লক্ষ লক্ষ অন্য ভক্তদের সঙ্গে পায়ে হেঁটে ভগবান রঘুনাথজীকে শ্রদ্ধা জানান। প্রধানমন্ত্রী দু’হাত জোড় করে সমবেত সকলকে শুভেচ্ছা জানান এবং ঐতিহাসিক কুল্লু দশেরা উদযাপন ও পবিত্র রথযাত্রা প্রত্যক্ষ করেন। এই প্রথম কোনও প্রধানমন্ত্রী কুল্লু দশেরা উৎসবে অংশ নিলেন।
আন্তর্জাতিক কুল্লু দশেরা উৎসব, কুল্লুর ঢালপুর ময়দানে ৫-১১ অক্টোবর পর্যন্ত আয়োজন করা হয়েছে। এই উপত্যকায় প্রায় ৩০০-রও বেশি দেবদেবীর পূজার্চনা হয়। উৎসবের প্রথম দিনে ভগবান রঘুনাথজীর পুজো হয়।
এই অনুষ্ঠানে প্রধানমন্ত্রীর সঙ্গে উপস্থিত ছিলেন হিমাচল প্রদেশের মুখ্যমন্ত্রী শ্রী জয়রাম ঠাকুর, হিমাচল প্রদেশের রাজ্যপাল শ্রী রাজেন্দ্র বিশ্বনাথ আরলেকর, তথ্য ও সম্প্রচার মন্ত্রী শ্রী অনুরাগ ঠাকুর এবং বিজেপি-র রাজ্য সভাপতি শ্রী সুরেশ কুমার কাশ্যপ সহ অন্য বিশিষ্ট জনেরা।
সকালে প্রধানমন্ত্রী বিলাসপুরে এইমস্ হাসপাতাল জাতির উদ্দেশে উৎসর্গ করেন। তিনি বিলাসপুরের লুহনুতে বিভিন্ন প্রকল্পের উদ্বোধন ও শিলান্যাস করেন।
PG/PM/SB
(
প্রধানমন্ত্রীরদপ্তর
প্রধানমন্ত্রী ‘হুনার হাট’ ঘুরে দেখলেন
নয়াদিল্লি, ১৯ ফেব্রুয়ারি, ২০২০
প্রধানমন্ত্রী শ্রী নরেন্দ্র মোদী আজ নতুন দিল্লিতে ‘হুনার হাট’ ঘুরে দেখেন। দেশের বিভিন্ন প্রান্ত থেকে এই যেসব হস্তশিল্পী, রন্ধনশিল্পী এবং কারিগর ‘হুনার হাট’-এ স্টল দিয়েছেন, তিনি সেগুলি ঘুরে পরিদর্শন করেন। ইন্ডিয়া গেটের লনে ২৫০টির বেশি এই ধরনের স্টল দেওয়া হয়েছে। এখানে অংশগ্রহণকারী বেশিরভাগ কারিগরই মহিলা। প্রধানমন্ত্রী অংশগ্রহণকারীদের সঙ্গে মতবিনিময় করেন এবং একটি সাংস্কৃতিক অনুষ্ঠান প্রত্যক্ষ করেন।
ভারতের দেশজ চিরায়ত ঐতিহ্যকে রক্ষা করে তার প্রচারের মাধ্যমে কর্মসংস্থানের সুযোগ তৈরি করার সরকারের অঙ্গীকার এই ‘হুনার হাট’-এর মধ্য দিয়ে প্রতিফলিত। এই ধরনের ঐতিহ্যের অনেকগুলির অস্তিত্বই বর্তমানে সঙ্কটের সম্মুখীন।
এ বছরের ‘হুনার হাট’-এর থিম হল ‘কৌশল কো কাম’। বিগত তিন বছরে এই ‘হুনার হাট’-এর মধ্য দিয়ে প্রায় ৩ লক্ষ শ্রেষ্ঠ হস্তশিল্পী, রন্ধনশিল্পী এবং কারিগরের কর্মসংস্থানের সুযোগ তৈরি হয়েছে। সুবিধাভোগীদের মধ্যে অনেকেই মহিলা।
CG/CB/DM
(Visitor Counter : 56
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নতুন দিল্লি, ২৬ মে, ২০২১
ভারতে সুস্পষ্টভাবে করোনা আক্রান্তের সংখ্যা হ্রাস পেয়ে হয়েছে ২৪ লক্ষ ৯৫ হাজার ৫৯১।
গত ২৪ ঘন্টায় সুস্পষ্টভাবে আক্রান্তের সংখ্যা কমেছে ৯১ হাজার ১৯১।
এ পর্যন্ত দেশে ২ কোটি ৪৩ লক্ষ ৫০ হাজার ৮১৬ জন সুস্থ হয়ে উঠেছেন।
গত ২৪ ঘন্টায় ২ লক্ষ ৯৫ হাজার ৯৫৫ জন সুস্থ হয়ে উঠেছেন।
গত ১৩ দিন ধরে সুস্থতার হার বাড়ছে।
বর্তমানের সুস্থতার হার বেড়ে হয়েছে ৮৯.৬৬ শতাংশ।
সাপ্তাহিক আক্রান্তের সংখ্যা বর্তমানে ১১.৪৫ শতাংশ।
দৈনিক আক্রান্তের সংখ্যা বর্তমান ৯.৪২ শতাংশ। গত দুদিন ধরে ১০ শতাংশ কম।
দেশজুড়ে এ পর্যন্ত ২০ কোটিরও বেশি টিকা দেওয়া হয়েছে।
একদিনে সর্বাধিক ২২.১৭ লক্ষ নমুনা পরীক্ষা করা হয়েছে।
CG/SB
(
মন্ত্রিসভারঅর্থনৈতিকবিষয়সংক্রান্তকমিটি
অরুণ-৩ জলবিদ্যুৎ প্রকল্পের সংবহন যন্ত্রাংশের জন্য লগ্নির প্রস্তাবে কেন্দ্রীয় মন্ত্রিসভার অনুমোদন
নয়াদিল্লি, ২৮ ফেব্রুয়ারি, ২০১৯
প্রধানমন্ত্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার অর্থনীতি বিষয়ক কমিটির বৈঠকে নেপালের দিকে অরুণ-৩ জলবিদ্যুৎ প্রকল্পের সংবহন যন্ত্রাংশের জন্য বিনিয়োগ প্রস্তাব অনুমোদন করা হয়েছে। এর জন্য খরচ ধরা হয়েছে ২০১৭-র জুনের মূল্য অনুযায়ী, ১,২৩৬.১৩ কোটি টাকা।
এই অনুমোদন নেপালের দিকে প্রায় ২১৭ কিলোমিটার দীর্ঘ নেপালের ধালকেবার হয়ে আন্তর্জাতিক সীমান্তের বাথনাহা পর্যন্ত ৪০০ কেভি-র সংবহন লাইনে বিনিয়োগের জন্য। এই প্রকল্পের সংবহন যন্ত্রাংশ নির্মাণে প্রায় ৪০০ মানুষকে যুক্ত করা যাবে বলে মনে করা হচ্ছে।
এই প্রকল্পের উদ্বৃত্ত বিদ্যুৎ ভারতকে দেওয়া হবে। বাড়বে নেপালের সঙ্গে আর্থিক সংযোগ। এই প্রকল্প থেকে প্রাপ্ত বিদ্যুৎ নেপালের ধালকেবার থেকে যাবে ভারতের মুজফফরপুরে।
পূর্ব নেপালের সনখুওয়াসভা জেলার অরুণ নদীতে ৯০০ মেগাওয়াট ক্ষমতাসম্পন্ন অরুণ-৩ জলবিদ্যুৎ প্রকল্পটি অবস্থিত। নদীর বাম তীরে ২২৫ মেগাওয়াট উৎপাদন ক্ষমতাসম্পন্ন চারটি কেন্দ্র আছে। সাটলেজ জল বিকাশ নিগম লিমিটেড আন্তর্জাতিক দরপত্র দাখিল করেই এই প্রকল্পের বরাত পায়। ২০০৮-এর মার্চে নেপাল সরকারের সঙ্গে এই সংস্থার সমঝোতাপত্র স্বাক্ষরিত হয়েছিল। পাঁচ বছর নির্মাণ সময় সহ ৩০ বছরের জন্য ‘বিল্ড ওন অপারেট অ্যান্ড ট্রান্সফার’-এর ভিত্তিতে এই চুক্তি। এতে ২৫ বছর নেপালকে ২১.৯ শতাংশ বিনামূল্যে বিদ্যুৎ দেওয়া হবে।
CG/AP/DM
(Visitor Counter : 102
রাষ্ট্রপতিরসচিবালয়
প্রেস বার্তা
নয়াদিল্লি, ১৫ জুলাই, ২০১৯
আচার্য দেবব্রত’কে হিমাচল প্রদেশের রাজ্যপালের দায়িত্ব থেকে বদলি করে গুজরাটের রাজ্যপালের দায়িত্ব দেওয়া হয়েছে এবং হিমাচল প্রদেশের রাজ্যপাল হলেন শ্রী কলরাজ মিশ্র।
CG/SC/SB
(Visitor Counter : 104
মানবসম্পদবিকাশমন্ত্রক
সম্পূর্ণ দেহ স্যানিটাইজ করার যন্ত্র উদ্ভাবন করল আই আই টি 
নতুন দিল্লি, ১০ এপ্রিল, ২০২০
'র মালব্য সেন্টার ফর ইনোভেশন, ইনকিউবেশন এন্ড এন্ট্রেপ্রেনিউরশিপের গবেষক শ্রী জিতু শুক্লা সম্পূর্ণ দেহ স্যানিটাইজ করার একটি যন্ত্র উদ্ভাবন করেছেন।এই যন্ত্রটি যেখানে খুশি নিয়ে যাওয়া যাবে এবং স্বয়ংক্রিয় ব্যবস্থাপনায় কাজ করবে। যেকোনো জায়গার প্রবেশপথে এটি বসানো যাবে। সেনসর ভিত্তিক এই যন্ত্রের সামনে কোন ব্যক্তি এসে দাঁড়ালেস্বয়ংক্রিয় ভাবে ১৫ সেকেন্ড স্প্রে হবে এবং জামাকাপড়, জুতো সহ পুরো দেহ স্যানিটাইজ করা সম্ভব হবে।
আই আই টি 'র মালব্য সেন্টার ফর ইনোভেশন, ইনকিউবেশন এন্ড এন্ট্রেপ্রেনিউরশিপের আহ্বায়ক অধ্যাপক পি কে মিশ্র জানিয়েছেন বর্তমান পরিস্থিতির দিকে নজর রেখে এই যন্ত্রটি তৈরি করা হয়েছে। তিনি আরো জানান, পুরো দেহ স্যানিটাইজ করার পাশাপাশি সামাজিক দূরত্ব বজায় রাখা, মুখ ঢাকা মাস্ক ব্যবহার করা এবং নির্দিষ্ট সময় অন্তর সাবান দিয়ে হাত ধোওয়া চালিয়ে যেতে হবে।
CG/SS
শিল্পওবাণিজ্যমন্ত্রক
লোকসভায় গৃহীত জন বিশ্বাস  বিল ২০২৩
জীবনযাত্রা আরও সহজ করে তোলা এবং ব্যবসাসহায়ক পরিবেশ সৃষ্টি এই বিলের লক্ষ্য
বিলে ১৯টি মন্ত্রক / দপ্তরের ৪২টি কেন্দ্রীয় আইন অপরাধমুক্ত করার জন্য ১৮৩টি বিধি সংশোধনের প্রস্তাব রয়েছে
নতুন দিল্লি, ২৭ জুলাই, ২০২৩
লোকসভায় জন বিশ্বাস  বিল ২০২৩ পাশ হয়েছে।
২০২২ সালের ২২শে ডিসেম্বর এই বিলটি লোকসভায় প্রথম পেশ করা হয়েছিল। এরপর সেটিকে সংসদীয় যৌথ কমিটির কাছে পাঠানো হয়। সংসদীয় যৌথ কমিটি বিলের বিষয়বস্তু নিয়ে ১৯টি মন্ত্রক / দপ্তর, আইন মন্ত্রক এবং সংশ্লিষ্ট সব পক্ষের সঙ্গে বিশদ আলোচনা করে। কমিটি ০৯.০১.২০২৩ থেকে ১৭.০২.২০২৩-এর মধ্যে নয়বার বৈঠকে বসে বিলটির প্রতিটি ধারা পরীক্ষা করে দেখেছে। ১৩.০৩.২০২৩ তারিখে কমিটি বিলের ওপর চূড়ান্ত প্রতিবেদন প্রস্তুত করে।
কমিটির এই প্রতিবেদন রাজ্যসভায় চলতি বছরের ১৭ই মার্চ এবং লোকসভায় ২০শে মার্চ পেশ করা হয়। কমিটি বিলে আরও কয়েকটি সংশোধনী আনার প্রস্তাব দিয়েছিল। এছাড়াও আরও ৭টি সাধারণ সুপারিশ করে কমিটি, যার মধ্যে ৬টি সুপারিশ সংশ্লিষ্ট মন্ত্রক / দপ্তরগুলি গ্রহণ করে।
বিলে ১৯টি মন্ত্রক / দপ্তরের ৪২টি কেন্দ্রীয় আইন অপরাধমুক্ত করার জন্য ১৮৩টি বিধি সংশোধনের প্রস্তাব রয়েছে।
এই বিলে যেসব ব্যবস্থার সংস্থান রয়েছে সেগুলি হল –
ক) অপরাধের সঙ্গে সাজুয্য রেখে জরিমানার পরিমাণ পুনর্নির্ধারণ;
খ) বিষয় নিষ্পত্তির জন্য আধিকারিক নিয়োগ;
গ) আবেদন দাখিলের জন্য উপযুক্ত কর্তৃপক্ষ গঠন এবং
ঘ) নির্দিষ্ট সময় অন্তর জরিমানার পরিমাণ বৃদ্ধি।
এর ফলে যে সুবিধাগুলি পাওয়া যাবে তা হল –
১. এই সংশোধনী বিল অপরাধমূলক সংস্থানগুলিকে যুক্তিগ্রাহ্য করে তুলবে এবং নাগরিক, ব্যবসায়ী ও সরকারি দপ্তরগুলি ছোটখাট পদ্ধতিগত ত্রুটির জন্য শাস্তির ভয় থেকে মুক্ত হবে।
২. অপরাধের শাস্তি, অপরাধের গুরুত্বের সঙ্গে সামঞ্জস্যপূর্ণ হওয়া উচিত। এই বিল অপরাধ এবং তার শাস্তির মধ্যে একটি ভারসাম্য স্থাপন করবে।
৩. কারিগরি / প্রক্রিয়াগত ছোটখাট ত্রুটির জন্য ফৌজদারি শাস্তি ন্যায় বিচারকে ব্যাহত করে এবং গুরুতর অপরাধের বিচারকে পিছনের সারিতে ঠেলে দেয়। এই বিল বিচার ব্যবস্থার ওপর অযৌক্তিক চাপ কমাতে এবং বকেয়া মামলার সংখ্যা কমিয়ে বিচার ব্যবস্থাকে আরও দক্ষ ও কার্যকর হয়ে উঠতে সাহায্য করবে।
৪. নাগরিক এবং নির্দিষ্ট কিছু বিভাগের সরকারি কর্মচারীদের ওপর প্রভাব পড়ে এমন কিছু বিধি অপরাধমুক্ত হওয়ায় তারা এখন ছোটখাট ত্রুটির জন্য কারাদন্ডের ভয় পাবেন না।
৫. আইনকে যুক্তিগ্রাহ্য করে তোলার এবং বিভিন্ন প্রতিবন্ধকতা সরিয়ে ব্যবসার বিকাশকে ত্বরান্বিত করার লক্ষ্যে এই বিল এক মাইলফলক। ভবিষ্যতে বিভিন্ন আইন সংশোধনের ক্ষেত্রেও এই বিল দিশানির্দেশ করবে।
জাহাজচলাচলমন্ত্রক
হলদিয়া ডক কমপ্লেক্সে একধিক প্রকল্পের উদ্বোধন করে শ্রী শান্তনু ঠাকুর বলেছেন, অভূতপূর্ব গতিতে দেশে অভ্যন্তরীণ জলপথ ক্ষেত্রের সম্প্রসারণ হচ্ছে
নয়াদিল্লি, ২২ নভেম্বর, ২০২১
কেন্দ্রীয় বন্দর, জাহাজ পরিবহণ ও অভ্যন্তরীণ জলপথ প্রতিমন্ত্রী শ্রী শান্তনু ঠাকুর গতকাল হলদিয়া ডক কমপ্লেক্সে একাধিক প্রকল্পের উদ্বোধন/সূচনা করেছেন। এই প্রকল্পগুলির মধ্যে রয়েছে – বন্যার জল নিষ্কাশন ও সড়ক সম্প্রসারণ; ৪১ হাজার বর্গমিটার দীর্ঘ কার্গো হ্যান্ডেলিং এলাকাকে ডকের সঙ্গে যুক্ত করা; বন্দর অতিথি নিবাসের মানোন্নয়ন ও সৌন্দর্যায়ন এবং বন্দর হাসপাতালে নতুন আইসিইউ ইউনিট ও আপৎকালীন ওয়ার্ড। প্রকল্পগুলির সূচনা ও উদ্বোধন অনুষ্ঠানে সাংসদ শ্রী দিব্যেন্দু অধিকারি, বিধায়ক শ্রীমতী তাপসী মন্ডল এবং বন্দরের চেয়ারম্যান শ্রী বিনীত কুমার উপস্থিত ছিলেন।
এই উপলক্ষে শ্রী ঠাকুর বলেন, ভারতে অভ্যন্তরীণ জলপথ ব্যবস্থা দ্রুতগতিতে সম্প্রসারিত হচ্ছে। প্রধানমন্ত্রীর উন্নয়নমূলক পরিকল্পনা রূপায়ণে তাঁর মন্ত্রক অঙ্গীকারবদ্ধ। হলদিয়া ডকে তাঁর এই সফর প্রধানমন্ত্রীর উন্নয়নমূলক পরিকল্পনাকে বাস্তবায়িত করার লক্ষ্যেই একটি পদক্ষেপ।
CG/BD/SB
(Visitor Counter : 143
প্রধানমন্ত্রীরদপ্তর
প্রধানমন্ত্রী সংসদের উভয় সভায় রাষ্ট্রপতির অভিভাষণের ওপর আলোকপাত করেছেন
নয়াদিল্লি, ৩১ জানুয়ারি, ২০২৩
প্রধানমন্ত্রী শ্রী নরেন্দ্র মোদী সংসদের উভয় সভায় রাষ্ট্রপতি শ্রীমতী দ্রৌপদী মুর্মুর অভিভাষণের ওপর আলোকপাত করেছেন।
প্রধানমন্ত্রী ট্যুইটে বলেন;
“রাষ্ট্রপতিজি সংসদের উভয় সভায় তাঁর অভিভাষণে বিভিন্ন বিষয়ের ওপর বক্তব্য রেখেছেন। নানা ক্ষেত্রে যে পরিবর্তন হচ্ছে তার এক স্পষ্ট ছবি ধরা পড়েছে তাঁর বক্তব্যে। তিনি সাধারণ মানুষ কতটা সমর্থ হয়েছেন এবং ‘জীবনযাত্রার মান’ কতটা সরল হয়েছে সে বিষয়েও আলোকপাত করেছেন।”
PG/PM/NS
(
প্রতিরক্ষামন্ত্রক
কেন্দ্রীয় প্রতিরক্ষা মন্ত্রী রাজনাথ সিংয়ের আসিয়ান প্রতিরক্ষা মন্ত্রীদের সম্মেলনে সম্ভাষণ
সামুদ্রিক সুরক্ষা, সাইবার সম্পর্কিত অপরাধ এবং সন্ত্রাসবাদের বিরুদ্ধে ব্যবস্থা নেওয়া দরকার: রাজনাথ সিং
নতুন দিল্লী, ১০ ডিসেম্বর, ২০২০
প্রতিরক্ষা মন্ত্রীদের ফোরাম হিসাবে পরিচিত আসিয়ান ডিফেন্স মিনিস্টারস মিটিং- প্লাস- এর দশম বর্ষপূর্তি উপলক্ষে ভারতের প্রতিরক্ষামন্ত্রী রাজনাথ সিং আজ ভার্চুয়াল বৈঠকে যোগদেন। ভিয়েতনামের হ্যানয়ে এই এডিএমএম- প্লাসের বৈঠক অনুষ্ঠিত হয়। আসিয়ানভুক্ত দশটি এবং আরও আটটি পার্শ্ববর্তী দেশের প্রতিরক্ষা মন্ত্রীদের নিয়ে গঠিত এই ফোরামের আজকের বৈঠকে পৌরোহিত্য করেন ভিয়েতনামের প্রধানমন্ত্রী শ্রী নগুয়েন জুয়ান ফুক।
ভারতের প্রতিরক্ষামন্ত্রী রাজনাথ সিং তার ভাষণে সন্ত্রাসবাদ সম্পর্কে ভারতের দৃষ্টিভঙ্গির উল্লেখ করে ইন্দো প্যাসিফিক অঞ্চলটিতে সুরক্ষা
হুমকির প্রসঙ্গ উত্থাপন করেন। গত বছর পূর্ব এশিয়া শীর্ষ সম্মেলনে প্রধানমন্ত্রী শ্রী নরেন্দ্র মোদী ইন্দো প্যাসিফিক মহাসাগর উদ্যোগ, আই পি ও আই প্রবর্তনের কথা বলেছিলেন। আশিয়ান সদস্য দেশ সমূহ মার্কিন যুক্তরাষ্ট্র, রাশিয়া, চীন, জাপান, দক্ষিণ কোরিয়া, অস্ট্রেলিয়া এবং নিউজিল্যান্ডের প্রতিরক্ষা মন্ত্রীদের উদ্দেশ্যে ভারতের প্রতিরক্ষা মন্ত্রী তার ভাষণে সার্বভৌমত্ব আঞ্চলিক বিষয়গুলি উত্থাপন করেন। দেশের অখন্ডতা রক্ষা এবং বিরোধের শান্তিপূর্ণ সমাধানের পাশাপাশি আন্তর্জাতিক বিধি ও আইন মেনে চলার কথা তিনি স্মরণ করিয়ে দেন। সমুদ্র আইন সংক্রান্ত জাতিসংঘের কনভেনশন অনুসারে নৌ-পরিবহন এবং ওভার ফ্লাইটে ভারতের সমর্থনের কথা পুনর্ব্যক্ত করেন। প্রতিরক্ষা মন্ত্রী বলেন, সন্ত্রাসবাদ সারা বিশ্বজুড়ে নিন্দিত হলেও ভারতের আশপাশের অঞ্চলগুলিতে এখনো তা সক্রিয় হয়ে রয়েছে। সন্ত্রাসবাদের বিরুদ্ধে জোরদার লড়াই করার জন্য তিনি আহ্বান জানান।
দক্ষতাউন্নয়নওশিল্পোদ্যোগমন্ত্রক
দেশকে কোভিড-১৯ মোকাবিলায় সাহায্য করতে দক্ষতা উন্নয়ন ও শিল্পোদ্যোগ মন্ত্রক একাধিক পদক্ষেপ গ্রহণ করেছে
নয়াদিল্লি, ১৪ এপ্রিল, ২০২০
দেশকে কোভিড-১৯ মোকাবিলায় সাহায্য করতে এবং সংশ্লিষ্ট বিভিন্ন পক্ষের বাধা-বিপত্তি দূর করতে দক্ষতা উন্নয়ন ও শিল্পোদ্যোগ মন্ত্রক একাধিক পদক্ষেপ নিয়েছে। এই পদক্ষেপগুলির মধ্যে রয়েছে –
• মন্ত্রক স্বাস্থ্য ক্ষেত্রের সঙ্গে যুক্ত ১ লক্ষ ৭৫ হাজার পেশাদার ব্যক্তির যোগাযোগ সম্বলিত বিবরণ সমস্ত রাজ্যের মুখ্যসচিবদের কাছে পাঠিয়েছে। জাতীয় দক্ষতা উন্নয়ন নিগম প্রতি রাজ্যের নোডাল অফিসার নিয়োগ করেছে। এই আধিকারিকরা রাজ্য প্রশাসনের সঙ্গে যোগাযোগ রেখে চলেছেন।
• মন্ত্রকের অধীন প্রশিক্ষণ সংক্রান্ত মহানির্দেশক ৩১শে মার্চ পাঠানো এক চিঠিতে সমস্ত রাজ্যের মুখ্যসচিবদের জাতীয় দক্ষতা প্রশিক্ষণ প্রতিষ্ঠানের মতো ৩৩টি আঞ্চলিক প্রতিষ্ঠানকে কাজে লাগানোর কথা বলেছেন।
• দেশে প্রায় ১৬ হাজার আইটিআই রয়েছে।
• মন্ত্রকের অধীন একাধিক প্রতিষ্ঠান আইসোলেশন ওয়ার্ড, মৌলিক স্বাচ্ছন্দ্যের সুবিধা যেমন – বাথরুম ব্যবহারের নির্দেশ দিয়েছে।
• লুধিয়ানার জাতীয় দক্ষতা প্রশিক্ষণ প্রতিষ্ঠানের প্রবাসী শ্রমিকদের অস্থায়ীভাবে থাকার জন্য ব্যবস্থা করেছে।
• ওডিশার ৩৮টি পলিটেকনিক কলেজ ও প্রতিষ্ঠানকে আইসোলেশন ওয়ার্ড হিসাবে কাজে লাগানো হচ্ছে।
• এছাড়াও, মন্ত্রকের অধীন জনশিক্ষা সংস্থান মাস্ক তৈরির কাজ করছে। প্রাপ্ত তথ্যানুযায়ী, ১০১টি এ ধরনের সংস্থান ৫ লক্ষেরও বেশি মাস্ক তৈরি করে তা সংশ্লিষ্ট জেলা প্রশাসনকে বিলি করেছে। এছাড়াও, মন্ত্রকের আরও কিছু প্রতিষ্ঠান মাস্ক ও স্যানিটাইজার বিলির পাশাপাশি, স্থানীয় মানুষকে সচেতন করে তোলার কাজ করছে।
• সেবার এক উজ্জ্বল দৃষ্টান্ত হিসাবে কন্নুর আইটিআই – এর একটি গাড়ি জেলা প্রশাসনকে ব্যবহারের জন্য দেওয়া হয়েছে।
• মন্ত্রক উত্তর-পূর্বের ৮টি রাজ্যের জন্য প্রধানমন্ত্রী কৌশল বিকাশ যোজনার আওতায় প্রশিক্ষণ দাতাদের নাম নথিভুক্তিকরণের মেয়াদ ৩১শে মে পর্যন্ত বাড়িয়েছে।
(CG/BD/SB
প্রতিরক্ষামন্ত্রক
প্রজ্ঞান সম্মেলন ২০২০
নয়াদিল্লী, ০৫ মার্চ, ২০২০
যুদ্ধের প্রকৃতি একই রয়েছে কিন্তু তার চরিত্রগত পরিবর্তন হয়েছে। ভারতীয় সেনাবাহিনী যেকোন ক্ষেত্রের যুদ্ধেই প্রস্তুত বলে জানালেন সেনাবাহিনীর উপ-সেনাপ্রধান লেফ্টেন্যান্ট জেনারেল এস কে সাইনি। প্রজ্ঞান সম্মেলন ২০২০র সমাপ্তি অনুষ্ঠানে একথা জানান তিনি। শ্রী সাইনি বলেন, সেনাবাহিনীর ক্ষেত্রে নতুন প্রযুক্তির প্রয়োজন, তবে তার ওপর নির্ভরতা কমাতে হবে।
সম্মেলনের প্রথম অধিবেশনে ‘যুদ্ধ ক্ষেত্রে পরিবর্তন’ বিষয়ে আলোচনা সভার আয়োজন করা হয়। সেখানে ২১ শতকে যুদ্ধ ক্ষেত্রে যে পরিবর্তন এসেছে সেই বিষয়গুলি তুলে ধরেন বক্তারা। অধিবেশনের দ্বিতিয়ার্ধে ‘হাইব্রিড/সাব কনভেনশনাল ওয়ারফেয়ার’ বিষয়ে আলোচনা হয়। ভবিষ্যতের জটিল যুদ্ধ পরিচালনা ক্ষেত্রে তিন বাহিনী, বিভিন্ন শিক্ষা প্রতিষ্ঠান ও থিঙ্ক ট্যাঙ্কস মিলে কিভাবে সাহায্য করতে পারে সে বিষয়েও বক্তব্য রাখা হয়।
CG/SS/NS
(Visitor Counter : 51
প্রধানমন্ত্রীরদপ্তর
নবরাত্রিতে মাতা দুর্গার তৃতীয় স্বরূপিনী দেবী চন্দ্রঘন্টার উদ্দেশে প্রার্থনা প্রধানমন্ত্রী শ্রী নরেন্দ্র মোদীর
নয়াদিল্লি, ২৮ সেপ্টেম্বর, ২০২২
নবরাত্রিতে মাতা দুর্গার তৃতীয় স্বরূপ দেবী চন্দ্রঘন্টার উদ্দেশে প্রার্থনা জানিয়েছেন প্রধানমন্ত্রী শ্রী নরেন্দ্র মোদী।
এক ট্যুইট বার্তায় তিনি বলেছেন –
“নবরাত্রির মুহূর্তে মাতা দুর্গার তৃতীয় স্বরূপিনী দেবী চন্দ্রঘন্টার আজ পূজার্চনার দিন। তাঁর অসীম কৃপায় সকলের জীবন সাহসিকতা অথচ বিনম্রতায় সুন্দর হয়ে উঠুক – এই প্রার্থনা জানাই।”
শ্রী মোদী এইভাবেই দেবীর উদ্দেশে তাঁর উচ্চারিত প্রার্থনা ট্যুইট বার্তার মাধ্যমে তুলে ধরেছেন।
(PG/SKD/DM/